เรื่องร้องเรียน (ความสะอาด) วันที่ 2022-07-07 13:52:09 — แขวงดินแดง เขตดินแดง กรุงเทพมหานคร
แจ้งปัญหาในสระว่ายน้ำของศูนย์เยาวชนไทยญี่ปุ่นดินแดง 

1. อยากให้เอาถังขยะที่ตั้งในห้องน้ำไปตั้งที่อื่น เพราะห้องน้ำอากาศไม่ถ่ายเท กลิ่นขยะเลยเหม็นอบอวนมาก แม่บ้านก็ถ่ายแต่ขยะในถังออก ไม่เปลี่ยนถุงดำ มันเลยหมักหมมและเหม็นเน่า หรือไม่ต้องมีถังขยะในสระเลยก็ได้ ให้ไปทิ้งด้านนอกสระดีที่สุด เพราะคนที่มาว่ายก็ไม่ค่อยทิ้งขยะอยู่แล้ว คนที่ทิ้งเป็นเจ้าหน้าที่สระมากกว่า ก็ควรเอาถังขยะไปไว้ในออฟฟิศเจ้าหน้าที่ไปเลย ไม่ใช่กลัวเหม็นในออฟฟิศแล้วเอามาตั้งในพื้นที่บริการประชาชน 

2. อยากให้ดูแลระบบกรองน้ำของตู้กดน้ำดื่มด้วย เช่น เปลี่ยนไส้กรอง หรือให้หน่วยอนามัยของ กทม. มาตรวจความสะอาดของตู้กดน้ำ เพราะแถวบ้านเห็นมีเจ้าหน้าที่ กทม มาตรวจตู้กดน้ำทุกปี แต่ในสถานที่ กทม. เองทำไมไม่ตรวจบ้าง

สระที่นี่ เจ้าหน้าที่สุภาพ บริการดี สระสะอาดที่สุด แต่ขอให้แก้ไข 2 เรื่องที่แจ้งจะสมบูรณ์แบบมาก ขอขอบคุณมาก ณ โอกาสนี้